KOMISIJOS REGLAMENTAS (EB) Nr. 1165/2006
2006 m. liepos 28 d.
pataisantis Reglamentą (EB) Nr. 1001/2006, nustatantį didžiausią pagalbą už koncentruotą sviestą 12-am atskiram konkursui, paskelbtam pagal Reglamente (EB) Nr. 1898/2005 numatyto nuolatinio konkurso nuostatas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1999 m. gegužės 17 d. Tarybos reglamentą (EB) Nr. 1255/1999 dėl bendro pieno ir pieno produktų rinkos organizavimo (1), ypač į jo 10 straipsnį,
atsižvelgdama į 2005 m. lapkričio 9 d. Komisijos reglamentą (EB) Nr. 1898/2005, nustatantį išsamias Tarybos reglamento (EB) Nr. 1255/1999 įgyvendinimo taisykles, taikomas grietinėlės, sviesto ir koncentruoto sviesto realizavimo Bendrijos rinkoje priemonėms (2),
kadangi:
(1)
Komisijos reglamente (EB) Nr. 1001/2006 (3) nustatytas Reglamento (EB) Nr. 1898/2005 53 straipsnio 4 dalyje numatytas sunaudojimą garantuojantis užstatas 12-am atskiram konkursui, paskelbtam pagal Reglamente (EB) Nr. 1898/2005 numatyto nuolatinio konkurso nuostatas.
(2)
Dėl administracinės klaidos sunaudojimą garantuojančio užstato dydis, nurodytas Reglamento (EB) Nr. 1001/2006 1 straipsnio antroje pastraipoje, neatitinka nustatytino faktinio dydžio.
(3)
Todėl reikėtų atitinkamai pataisyti Reglamentą (EB) Nr. 1001/2006. Kadangi teisinga užstato suma yra mažesnė nei anksčiau numatyta suma, reikėtų pataisymą taikyti nuo Reglamento (EB) Nr. 1001/2006 įsigaliojimo dienos,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 1001/2006 1 straipsnio tekstas pakeičiamas taip:
„Reglamento (EB) Nr. 1898/2005 53 straipsnio 4 dalyje numatytas sunaudojimą garantuojantis užstatas nustatomas 22 EUR už 100 kilogramų.“.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Jis taikomas nuo 2006 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. liepos 28 d.